Tervetuloa Isännän pöydässä ohjelmaan. Olen Martti Ojares ja -
vieraanani tänään on Jani Lindroos. Tervetuloa. - Kiitos.
Kerropa millaiseen kotiin synnyit -
ja miten maailmassa ensimmäiset vuotesi muodostuivat.
Olen kotoisin Nokialta, jossa tälläkin hetkellä asun.
Turvallinen hyvä koti, jossa kuuli rukousta, -
olin hengellisten asioiden äärellä.
Joskin ei lähipiirissä maailman äänet ja temmellyksetkään vieraaksi jääneet.
Sain seurata sitä, mitä Jumala voi vaikuttaa -
vaikka näin samanaikaisesti, mitä maailma voi tuottaa.
Monenlaista rikkonaisuutta ihmisten elämässä.
Oliko suvussasi, esivanhempasi, hyvin uskovia ihmisiä?
Kyllä sieltä löytyy monia. Isoäitini varsinkin, joka asui Nokialla.
Muistan hänet esirukoilevana, iloisena, hengellisenä ja myönteisenä -
ihmisenä, joka taustalla vaikutti koko ajan vahvana persoonana.
Miten nuoruus rakentui, koska -
lähdit - voisi sanoa - äitisi kohdusta lähtien uskovaan perheeseen -
ja sitä kautta usko on ollut elämässäsi koko ajan.
Jotenkin oli silti yllättävää, että osasin pienenä ajatella, -
ettei minusta uskovaista tule.
10-vuotiaana... Usko ei perustu tunteeseen -
mutta ensimmäinen kokemuksellinen Jumalan kohtaaminen -
tapahtui hengellisessä tilaisuudessa, kun olin 10-vuotias.
Se sai sen tosiasian eteen, kun henkilökohtaisesti koin, -
että Jumalan voima kosketti minua.
Se jäi mietityttämään ja tein oman ratkaisun silloin.
En osannut ajatella, mitä tämä polku tuo tullessaan ja mihin se johdattaa.
15-16-vuotiaana aloin löytää itseni kutsun edestä.
Että Jumalalla voi olla jotain tekemistä elämäni kanssa, -
julistustyön ja hengellisen vaikutustyön suhteen.
Olet minun tuntemistani henkilöistä yksi nuorimpia, -
joka on aloittanut julistustyön jo hyvin nuorena.
Varmuutta hain siihen monta kertaa enkä voinut uskoa sitä.
Olin ihan oikeasti sellainen ujo poika ja nuori koulussa.
Luontaisten kykyjeni tai olemukseni perusteella -
ei ollut minulle tyypillistä astua julistajaksi.
Siihen jotenkin kasvoi, kun sen tunnisti täällä.
Eräs intialainen saarnamies, joka oli Suomessa käymässä, -
sanoi henkilökohtaisesti minulle, -
että tulen alle 20-vuotian julistamaan evankeliumia ja kiertämään.
Silloin vastaanotin ja uskalsin uskoa, että Jumala on kutsunut tähän työhön.
Sitten sanoin sydämessäni aamenta, että näin tämä on.
Se lähti toteutumaan.
16-vuotiaana oli ensimmäisiä julistuskertoja eri tilaisuuksissa.
Jos ajatellaan yleisempänä kysymyksenä.
Miksi ja mitä tapahtui, että sinulle tuli tällainen profetia?
Miten se vaikutti, -
että onko nämä asiat todellakin näin taivaassa jo suunniteltu?
Nimenomaan se, että kutsu ei tullut ihmisiltä.
Olihan minulla jo monia lähellä ja seurakuntien keskellä, -
jotka jotain havaitsivat ja tunnustelivat, -
että jotain on tapahtumassa tuon nuoren elämässä.
Ehkä jotain erilaista ja pitää rohkaista.
Sain rohkaisua ja ihmiset tunnistivat, että minussa tapahtuu jotain.
Se, että itse ymmärsin, että Jumala halusi puhua palvelijansa kautta -
oli minulle vahvistus, että tämä tulee ylhäältä, kutsu on ylhäältä, -
ja on totta, että kuljen Jumalan suunnitelmissa.
Silloin uskalsin vastata siihen kyllä.
Jos menet julistamaan, et voi lähteä ilman että tunnet, -
mistä ammennat julistuksen sisällön. Miten Raamattu sinulle avautui?
Minulle tuli jo 10-vuotiaana -
ikääni nähden poikkeuksellinen nälkä.
Aloin lukemaan Sanaa.
Joskus salaa, vaikka ei kukaan olisi sitä rajoittanut, päinvastoin.
Halusin omia hetkiä. Ne oli kirjaimellisesti joskus vaatehuoneessa.
Luin todella paljon mutta enhän siitä paljoa silloin ymmärtänyt.
Sitten huomasin, kun joissain tilanteissa oli puheenvuoroja, -
että niitä sanoja ja jakeita Raamatusta ja totuuksia vaan nousi sieltä.
Pyhä Henki minussa alkoi ottamaan niitä esille.
Se vähitellen lähti avautumaan, että toin ihmisten elämään ja omaani.
Eihän minulla elämänkokemusta ollut tietenkään siinä vaiheessa.
Se saattoi väkeä ihmetyttää, -
että puhuin asioista, mistä ei itselläni ollut mitään elämänkokemusta.
Kuitenkin asioihin ja tilanteisiin, -
lapsena lukemastani ja ammentamastani tuli sana.
Aloin ymmärtämään, että hei tätä Sanaa tähän.
Se alkoi luontaisesti nousemaan sieltä, mitä olin vuosien aikana lukenut, -
jota itsekin ihmettelin. Koin ensimmäisinä vuosina varsinkin -
Pyhän Hengen vaikuttavan voiman, mikä laittoi liikkeelle.
Juuri tämä Pyhän Hengen merkitys ja rooli.
Voit vähän avata sitä, koska uskon, -
että se on avain, että pystyy julistamaan.
Vaikka olisit lukenut kuinka paljon hyvänsä Raamattua, -
niin helposti tieto saattaa aiheuttaa sen, -
ettei tiedä, mitä sieltä pitäisi ottaa tässä tilaisuudessa.
Käytkö Pyhän Hengen roolia ja merkitystä läpi.
Ajattelen omaa elämääni ja mitä olen siitä oppinut.
Olen kokenut tosi suureksi rikkaudeksi sen, -
että olen saanut olla vanhempien, kokeneempien julistajien -
ja hengellisen työn tekijöiden rinnalla kasvamassa.
On ollut vahvoja ja systemaattisia Raamatun opettajia.
Myös niitä, jotka ovat opettaneet rukouksen tietä -
ja Pyhän Hengen todellisuutta kutsumustyössä.
Kun näin sitä kokeneempien elämässä ja omassa elämässä pidin siitä kiinni, -
niin opin ymmärtämään, mitä on tiedon siirtäminen.
Voin opiskella, lukea teologisia kirjoja ja edelleenkin haluan opiskella, -
panostaa siihen ja kehottaa siihen muitakin.
Sitten on toinen asia, kuin vain tiedon siirtäminen.
Siirretään valmis tieto kirjasta omaan sisimpään tai muille.
Vielä tämä ulottuvuus, kun rukoilet henkilökohtaisessa elämässä.
Siitä suhteesta tulee persoonallinen.
Tiedät, että sinua kuullaan ja opettelet kuuntelemaan Pyhän Hengen ääntä.
Se on eri asia kuin vain tiedon siirtäminen, -
kun Pyhä Henki lähtee avaamaan asioita.
On saattanut olla suljettuna jokin Raamatun alue, asia tai lupaus.
Sitten Pyhä Henki avaa sen, -
ja tämä ulottuvuus tuo suuren rikkauden julistustyöhönkin.
Pitää valmistautua, tutkia ja kartuttaa tietoa.
Olet voinut oikein hyvin valmistella puheen mutta jossain tilanteessa -
aistit ilmapiiriä ja Pyhä Henki voi avata jakeita aivan toisella tavalla.
Joskus sortuu ehkä siihen, että alkaa pelaamaan rutiinilla.
Vähän omillansakin, että kun tässä jotakin jo tiedetään.
Vanha hyvä saarna.
Niin, lämmitellään se. Eihän sekään ole kertakäyttötavaraa.
On kertoja, kun kokee Pyhän Hengen olevan mukana. Tekee eläväksi sen -
ja Sananjulistus koskettaa aivan eri tavalla. Kaipaan sitä yhä edelleen.
Enemmän aikaa puhua Jumalalle, kun puhua Jumalasta muille.
Siinä on Pyhän Hengen todellisuus mukana.
Varmaan olet havainnut, että kun Pyhä Henki antaa sanottavaa, -
se uppoaa ja yleisö on hyvin hiljaa ja kuuntelee, ottaa vastaan.
Eräs julistaja sanoi näin; "Kun olemme riippuvaisia Pyhästä Hengestä ja -
Pyhän Hengen vaikutus on mukana, -
niin ihmiset kuulevat sitäkin, mitä ei puhuta."
Kun ei ole mukana, eivät kuule edes sitä mitä puhutaan.
Myöskin Pyhä Henki saattaa parantaa puheen aikana -
vaikka et puhu parannuksesta mitään, kun Hän on läsnä.
Juuri näin. Pyhästä Hengestä riippuvuus palvelutyössä.
Jos yritetään omilla sanoilla ja tiedolla vaikuttaa, -
niin jää suuret mahdollisuudet käyttämättä, -
mitä Pyhä Henki tuo siihen mukaan.
Mitä ajattelet siitä, että juuri tämä puuttuu?
Mennään enemmän ohjelmoituun, -
osittain järjen ohjaamaan teologiseen puheeseen.
Ei tapahdu samaa.
Ei. Olen jossain kohtaa sanonut, että älyruokakin on hyvää, -
mutta siihen, että se menee syvemmälle, -
tarvitaan hengellistä todellisuutta.
Ihminen ei saa aikaan hengellistä ilmapiiriä vaikka yrittäisi.
Sen tekee Pyhä Henki.
Tämä on sellainen asia, jotta sen ymmärtää.
Sehän on lahja ja Jumala on antanut sen ymmärryksen ja ohjauksen.
Olet päässyt kokemaan ja aistisi ovat herkistyneet -
Pyhän Hengen äänen tunnistamisessa. - Kyllä.
Olet todellakin parikymmpisenä aloittanut julistustoiminnan.
Olet nähnyt monenlaisia seurakuntia ja ihmisiä.
Olet itsekin ollut pastorina. Mitä haluaisit avata seurakuntatyöstäsi?
16-vuotiaana alkoi julistustyö -
ja päälle parikymppisestä olen ollut kokoaikaisestikin seurakuntatyössä.
Yksi, jonka haluan ensin avata.
Vaikka minulla on ollut vahvasti hengellinen koti vapaaseurakunnassa,
jo edesmenneen, laajalti tunnetun Hilja Aaltosen sanat -
ovat syvällä sisimmässäni.
Kaikilla koti voi ja pitääkin olla mutta tämä on valtakunnan evankeliumi.
Evankeliumi ei ole rajattu ja siihen halusin kasvaa.
Senpä takia seurakuntatyössä, missä olenkin palvellut, -
aina on ollut sydämellä, että tämä ei ole sidottua ja rajattua.
Minun kutsua ei pysty sitomaan eikä rajaamaan jonkun liikkeen alle.
Tämä on valtakunnan evankeliumi. Siksi sydämeni asia on ollut -
tehdä eri seurakuntien kristittyjen kanssa yhteistyötä.
Siitä on syntynyt hyvää hedelmääkin.
Toivoisin, että se tapahtuisi laajemmin.
Sielujen pelastuminen on ykkösasia sydämessäsi. - Kyllä. Nähdä se kärki.
Olet ollut monessa mukana mutta yksi hyvin tärkeä sektori, -
missä olet tälläkin hetkellä, on vankilatyö.
Käydäänpä sitä läpi, miten tämä avautui ja mitä haluaisit tästä avata?
Vanhin romaanityöjärjestö, "Romano Missio", on valtakunnallinen järjestö.
Yli 100 vuotta vanha.
Siellä oli tietysti näitä uranuurtajia mukana -
ja johdattauduin sinne työhön mukaan.
Rikosseuraamuslaitos on jo yli 10 vuotta sitten lähestynyt järjestöä.
Haluaa tehdä yhteistyötä ja lähteä kehittämään vankilatyötä.
Minun suunnitelmissa ei ollut lähteä vankilatyöhön -
mutta pari vuotta sitten johdattauduin siihen ja löysin paikkani.
Tällä hetkellä olen itse mukana vankilatyössä, -
joka ei varsinaisesti ole hengellistä vaan kuntouttavaa.
Se on vienyt vankilatyön puolelle kohtaamaan vankiloiden sisällä -
ja vankiloista vapautuvia.
Enimmäkseen oman ikäisiä ja vähän nuorempia mutta kaikkia siellä kohtaa.
Olet nähnyt millaisia ihmisiä siellä on.
Olet myös nähnyt, -
miten ihmiset uusivat rikoksia ja sellaista.
Olet myöskin nähnyt sen, kun Jeesus tulee hallitsemaan vankilassa, -
niin mitä se vaikuttaa. Mitä haluat tästä avata?
Kyllähän se täytyy sanoa, että kaikella kuntouttavalla toiminnalla -
ja työmenetelmillä, mitä voidaan käyttää, on merkitystä.
Mutta onhan se vertaansa vailla, -
kun evankeliumin voima ja Jeesus kohtaavat ihmisen.
Olen nähnyt uskoon tulemisia monen nuoren ja vanhemmankin elämässä.
Se muutos. En sano, että kaikki heti kerralla.
Jonkun kohdalla on niin, että pääsee kaikesta irti.
Rikokset ja päihteet jäävät siihen, eikä mene entiseen maailmaan.
On ihan valtavaa katsoa sitä elämänmuutosta, -
mikä tapahtuu, kun ihminen päättää seurata Jeesusta.
Se on suurin vaikuttava voima muutoksessa. Ehkä juuri siksi -
vankilamaailmassa on tilaa hengellisyydelle ja julistamiselle.
Siellä ei kielletä kuten kouluissa saatetaan kieltää.
Tänä päivänä ei päiväkodeissa eikä muualla ole ruokarukouksia.
Ainakaan en tiedä mutta minulla on sellainen kuva ettei ole.
Kouluissa yritetään lingota kaikki kristillisyys pois.
On mahtavaa, että rikosseuraamuslaitos ei ajattele näin.
Ei ajattele, enemmänkin kutsuu yhteistyöhön.
Hengellisten vaikuttajien, vankilalähettienkin kanssa on -
yhteisiä palaveri- ja seminaaripäiviä. Ennemminkin kutsutaan mukaan.
Vankiloissa on tarvetta tällä hetkellä. On monia vankiloita, missä ei ole.
Ei tarvita taustaa.
Minulla ei ole kokemuspohjaista taustaa.
Lähellä on voinut nähdä tällaista.
Vankiloissa odotetaan sitä, että tul- laan pitämään hengellisiä tilaisuuksia.
Siellä on sille avoimuutta.
Samalla, kun olet määrätyllä tavalla -
ollut auttamassa, opettamassa ja kouluttamassa, -
miten vanki voi vapautua niistä syistä, mitä on, -
niin olet nähnyt varmaan juurisyitä, miksi ihmiset joutuvat vankilaan.
Millaisia kokemuksia sinulla on? - Kyllähän se toistuu.
Itse teen nuorten miesten, poikien ja oman ikäisten kanssa työtä.
Tällainen tilanne toistuu, että on isättömyyttä.
Isä saattaa olla mutta ei läsnäoleva. Rikkinäisiä koteja.
On hyvistäkin kodeista. Ei se tarkoita, että kasvatustyö on mennyt pieleen.
Suurelta osalta toistuu ikävä juttu.
Saattaa rooli olla päällä mutta kun pikkuisen päästään -
vaikka ryhmäkeskustelusta luottamussuhteeseen, -
niin sieltä nousee esille se ja murtuminen on herkässä.
Tulee särkyneisyys esille. Sieltä on puuttunut isät, ne roolimallit.
Ehkä on puuttunut sanoja ja ollaan jääty tunnemaailmalta vajaaksi.
Jokin tärkeä on jäänyt puuttumaan.
Tai sitten on saattanut olla tosi rikkonainen lapsuus.
Lapsuudessa mennään siihen, että on puuttunut vanhempien läsnäolo.
Saatetaan ehkä yrittää jopa ostaa huomiota.
Sekin on yksi vaihe nuoruudessa.
Jos isämalli onkin ollut väärä, niin mennään perässä.
Jos ajatellaan eheyttämistä, -
jos ei nyt oteta hengellistä sisältöä vielä, niin millä tavalla tänä päivänä -
vankeja yritetään eheyttää, että heistä tulisi kansalaisia siviilielämään?
Ei vain lasta tai alaikäistä kasvateta.
Lapsia ja nuoriahan kasvattaa niin koulut kuin lähiyhteisö jne.
Kaikilla ei välttämättä ole verkostoa nuoruudessa, nuorina aikuisin, -
kun on jo päihdeongelmat ja rikollisuuskierteet.
Kasvattajina on kaverit ja saman työn tekijät.
Ei siitä tule mitään, jos palaa samaan verkostoon.
Ehkä yritetään, ja joidenkin kohdalla onnistutaan, -
rakentamaan polkua vapautumisen nivelvaiheessa.
Jos joku tarttuu ja motivoituu teemoista, mitä käsitellään.
Elämänhallinta, vanhemmuus, päihteet.
Jos joku motivoituu siellä ja lähtee pohtimaan kysymyksiä, -
ja saadaan katsottua millaiseen ympäristöön hän vapautuu -
ja onko asunto mihin mennä, -
niin sillä voidaan inhimillisesti ajateltuna varmistaa mahdollisuudet.
Silti ylivertaisesti suurinta on se, että ihminen kohtaa Jeesuksen.
Muutos lähtee siitä.
Jos ihminen on rikkinäinen, -
ja yleensä he ovat aikuisia miehiä kuitenkin, niin on aika vaikeaa.
Ei siihen lääkkeet ja muut tällaiset auta, -
koska he ovat jo olleet lääkkeistä riippuvaisia liikaakin.
Kyllä kai on niin, että pitäisi saada ymmärrys siitä, -
että vain Jeesus voi auttaa. - Kyllä monet sen tunnustavat.
Monenlaisia onnistumis- ja selviytymistarinoita on.
Monet tunnustaa sen, että tämä on se tie ja muutos.
Joidenkin kohdalla ehkä ainut mahdollisuus.
Tunnen niin monia, joiden muutos on nimenomaan lähtenyt siitä.
On niin paljon moniongelmaisuutta ja rikkonaisuutta.
Siihen on vain Jumalan eheyttävä rakkaus.
Olemme ihmisinä niin vajavaisia, ettemme pysty välittämään -
millään menetelmillä kaikkea, mitä ihminen tarvitsee.
Se olisi kuulunut hänelle jo lapsena, nuorena.
Vaikka olisi jo viisikymppinenkin, edelleen on tavallaan vajaa niistä.
Kaikkea ei pysty toinen paikkaamaan. Ammatilliset menetelmät ovat rajallisia.
Jumalan eheyttävä rakkaus saa aikaan ihmeitä.
Olet tavallaan siviilivirassa rikos- seuraamuslaitoksen palveluksessa.
Missä menee raja, mitä hengellisiä asioita voit puhua työaikana?
Tietysti rajaan sitä, kun on tämä kuntouttava työskentely.
Kyllä se siellä sivuaa kuitenkin, koska se on myös asiakaslähtöistä.
Mitä se tuo siihen mukaan.
On jätettävä omasta työajastaan vähän lisää aikaa siihen.
Tehdä sitä kutsumuspohjalta ettei ole niin kiireinen.
Silloin jää aikaa hengellisillekin keskusteluille.
Kyllä me siellä, vaikka vartijat ovat kuulolla, -
ehditään rukoushetket pitämään.
On pari minuuttia aikaa ennen kuin annan vapaansanan sinulle.
Käytkö lyhyesti läpi, kun olet ollut turistievankelistan työssä Espanjassa,
mitä haluaisit sieltä tuoda esiin tässä ohjelmassa.
Ainakin sen, että on väärä luulo, että suomalaisia ei kiinnosta evankeliumi.
Voi olla kyse oikeasta ajasta ja paikasta.
Espanjan Fuengirolassa on suuri määrä suomalaisia.
Huomasin siellä työtä tehdessä, -
että kynnys on matalampi tulla kirkkoon ja seurakuntaan.
Oli se turistikirkko tai muu hengellinen toiminta luterilaisessa kirkossa.
Salit oli täynnä. Siellä oli toista- sataa ja enemmänkin, ja lisäpenkkejä.
Kerta toisensa jälkeen ihmiset tulivat ja heitä oli helppo kutsua.
Hengelliset keskustelut lähti siinä ympäristössä, -
jossa uskonnollisuus on näkyvissä monella eri tapaa.
Se ainakin jäi sieltä, että on väärä luulo, -
ettei suomalaisia kiinnosta evankeliumi.
Oikea hetki, otollinen paikka ja joskus avoimuus, saa sen aikaan.
Ihmisillä on hengellinen tarve ja halu keskustella hengellisistä asioista.
Espanja on katolinen maa.
Millaisena katolisuus siellä näyttäytyy?
Katolilaisuus näyttäytyy siellä hyvin vahvana.
Tuntuu, että joka viikko on jokin pyhä ja juhlat eri lailla kuin Suomessa.
Se on näkyvää. Milloin kannetaan Maria patsasta merelle, -
siunataan kalastajien elannot jne.
Uskonnollisuus, ja toisilla pienet rukouskappelit ja patsaat.
Uskonnollisuus on siellä näkyvissä.
Ehkä sekin madalsi sitä, että on luonnollista keskustella -
uskonnollisista ja hengellisistä asioista.
Mutta siellä on hyvin paljon, jos espanjalaisten kanssa keskustelee, -
ja kyllä suomalaisetkin tarttui henkisiin asioihin, -
on enkelihuoneita ja pyhimyksiä.
Etsitään vähän muunlaisia teitä hengellisten asioiden äärelle.
Siellä oli sekin herkkyys ihmisillä. Etsittiin monenlaista apua.
Suomestahan on aika monia lähetystyössä Espanjassa.
Toivotaan, että he tulisivat Jeesus Kristus uskoon, -
koska heillä on se vähän toisenlainen.
Huomasin, että suomalaiset ovat kiinnostuneita ottamaan sieltä jotakin.
Espanjassakin, vaikka uskonnollisuus on vahvaa, -
ei ole välttämättä löydetty keskeistä totuutta, että Jeesus on se totuus.
Nyt on viimeinen 2 minuuttia alkanut.
Sano katsojille, mitä Pyhä Henki sanottavaksesi antaa. Ole hyvä.
Haluaisin sanoa itselleni ja kaikille ikään katsomatta.
Ympäröivä maailma haastaa meitä ja on monenlaisia uhkakuvia.
Huolimatta siitä, oliko myrskyä tai tyyntä, -
Jeesuksella oli tapana rauhoittaa kuulijoitansa, keille Hän puhui.
Minäkin haluaisin rauhoittaa teitä ja samalla muistaa, -
että vaikka emme tällä hetkellä välttämättä elä -
suurien tragedioiden keskellä, mikä ei ole itsestäänselvyys, -
monien kotona saattaa olla nuorten ja lasten elämässä -
tragediaa, rikkonaisuutta.
Sieltä voi tulla tikittäviä pommeja monen nuoren elämään.
Haastaisin isiä ja äitejä olemaan läsnä lasten elämässä.
Sanokaa heille sanoja, välittäkää evankeliumia ja -
antakaa heille myös mahdollisuus omaan rakkauteenne, -
ja myös siihen, mitä Jumalan eheyttävä rakkaus voi saada aikaan -
vanhempien omassa elämässä ja myös lasten ja nuorten elämässä.
Sanokaa sanoja ja olkaa läsnä nuorten ja lasten elämässä.
Välittäkää evankeliumi tässä ajassa, jossa monet nuoret ovat hukassa.
Kiitos Jani tästä vajaasta puolesta tunnista.
On ilahduttavaa kuulla, että teet työtä vankiloissa, -
jossa todella tarvitaan uskovaista henkilöä, -
joka tuo heille todellisen sisällön kaiken muun ohella.
Käyt myöskin kokoajan, kun sinulla on aikaa, -
seurakunnissa jakamassa ilosanomaa.
Herra antakoon siihen viisautta ja voimaa.
Kiitos paljon, että sain olla mukana. - Kiitos.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola